ai4bharat/Pralekha huggingface dataset:
संचार एवं सूचना प्रौद्योगिकी मंत्रालय
इंडिया पोस्ट पेमेंट्स बैंक ने व्हाट्सएप बैंकिंग सेवा शुरू की
- पूरे भारत में ग्राहकों को अपने मोबाइल फोन के माध्यम से सिर्फ कुछ क्लिक में बैंकिंग सेवाएं प्राप्त करने में सशक्त बनाना
- एयरटेल आईक्यू पर दिया गया मैसेजिंग सॉल्यूशन देश भर में आईपीपीबी ग्राहकों को व्हाट्सएप के जरिए अपने बैंक के साथ सहजता से जुड़ाव में सक्षम बनाकर सरकार के डिजिटल इंडिया मिशन को आगे बढ़ाएगा
इंडिया पोस्ट पेमेंट्स बैंक  ने एयरटेल के सहयोग से आज नई दिल्ली में आईपीपीबी ग्राहकों के लिए व्हाट्सएप बैंकिंग सेवाओं को शुरुआत करने की घोषणा की, जिससे वे अपने मोबाइल फोन पर बैंकिंग सेवाओं का उपयोग कर सकेंगे।
हाल ही में लॉन्च किया गया आईपीपीबी व्हाट्सएप बैंकिंग चैनल आईपीपीबी ग्राहकों को व्हाट्सएप पर बैंक के साथ निर्बाध रूप से जुड़ने और सरलता के साथ कई बैंकिंग सेवाओं का लाभ उठाने में सक्षम बनाएगा, जिसमें घर के दरवाजे पर सेवा पाने का अनुरोध, निकटतम डाकघर का पता और बहुत कुछ शामिल है। नागरिकों को उनकी भाषा में डिजिटल और वित्तीय समावेशन प्रदान करने की सरकार की महत्वाकांक्षा के अनुरूप, एयरटेल - आईपीपीबी व्हाट्सएप बैंकिंग सॉल्यूशन भी कई भाषाओं में मदद प्रदान करने के लिए काम कर रहा है, जिससे ग्राहकों को, विशेष रूप से देश के ग्रामीण क्षेत्रों में रहने वाले ग्राहकों को अपनी पसंदीदा भाषा में बैंकिंग सेवाओं का उपयोग करने की अतिरिक्त सुविधा प्राप्त हो सके।
आईपीपीबी के साथ मिलकर एयरटेल बैंक के ग्राहकों को प्रति माह 25 करोड़ संदेश भेजने के लिए काम कर रहा है, जिनमें से कई दूरदराज के कस्बों और टियर 2 और 3 शहरों में रहते हैं। व्हाट्सएप मैसेजिंग को शामिल करने के साथ ग्राहकों की बेहद आसानी के साथ बैंक से जुड़ने की क्षमता में और बढ़त होगी, इससे सरकार के डिजिटल इंडिया मिशन को आगे और बढ़ावा मिलेगा, जिसके एक भाग के रूप में आईपीपीबी देश के ग्रामीण इलाकों में बैंकिंग सेवाएं प्रदान करने के लिए अथक प्रयास कर रहा है।
इंडिया पोस्ट पेमेंट्स बैंक के सीजीएम और सीएसएमओ श्री गुरशरण राय बंसल ने कहा, ''हमें भारत में डिजिटल और वित्तीय समावेशन को बढ़ावा देने के लिए भारती एयरटेल के साथ काम करने की खुशी है। हमारा मानना है कि प्रौद्योगिकी द्वारा संचालित वित्तीय सेवाओं में काफी संभावनाएं हैं और यह सुनिश्चित करने में कि सर्वोत्तम वित्तीय उत्पाद देश के सबसे दूर के कोने तक पहुंचें, ये काफी बड़ा असर डाल सकती है।”
एयरटेल आईक्यू के बिजनेस हेड श्री अभिषेक बिस्वाल ने कहा, ''एयरटेल आईक्यू एक मजबूत, सहज और सुरक्षित क्लाउड कम्युनिकेशन सुइट है। मौजूदा एसएमएस और वॉयस कम्युनिकेशन जो हम इंडिया पोस्ट पेमेंट्स बैंक के ग्राहकों को प्रदान करते हैं के साथ व्हाट्सएप मैसेजिंग को शामिल करने से हम बैंक और उनके ग्राहकों के बीच पारस्परिक संवाद में सक्षम होंगे। हमें देश के टियर 2,3 शहरों में बैंकिंग सेवाओं को अधिक सुलभ बनाने में महत्वपूर्ण योगदान देने के लिए आईपीपीबी के साथ अपने सहयोग को जारी रखते हुए खुशी हो रही है। हम वादा करते हैं कि ग्राहक केंद्रित समाधान प्रदान करते रहेंगे जो ग्राहकों को अधिक सुविधा प्रदान करते हैं।”
आईपीपीबी और एयरटेल आईक्यू व्हाट्सएप सॉल्यूशन में आगे एक लाइव इंटरैक्टिव कस्टमर सपोर्ट एजेंट को एकीकृत करने की दिशा में काम कर रहे हैं जो ग्राहकों को किसी भी समय मदद पहुंचाने और उन्हें अपने प्रश्नों के त्वरित समाधान प्राप्त करने में सक्षम बनाएगा।
गृह मंत्रालय
केन्द्रीय गृह मंत्री श्री अमित शाह ने विख्यात शास्त्रीय गायक पंडित जसराज के निधन पर गहरा दुख व्यक्त किया
“संगीत मार्तंड पंडित जसराज जी एक असाधारण कलाकार थे जिन्होंने अपनी जादुई आवाज़ से भारतीय शास्त्रीय संगीत को समृद्ध किया”
“पंडित जसराज जी का निधन व्यक्तिगत हानि के समान है”
“पंडित जसराज जी अपनी अद्वितीय रचनाओं के माध्यम से हमेशा हमारे दिलों में रहेंगे”
केन्द्रीय गृह मंत्री श्री अमित शाह ने विख्यात शास्त्रीय गायक पंडित जसराज के निधन पर गहरा दुख व्यक्त किया है। एक ट्वीट में श्री अमित शाह ने कहा कि “संगीत मार्तंड पंडित जसराज जी एक असाधारण कलाकार थे जिन्होंने अपनी जादुई आवाज़ से भारतीय शास्त्रीय संगीत को समृद्ध किया। उनका निधन व्यक्तिगत हानि के समान है। वे अपनी अद्वितीय रचनाओं के माध्यम से हमेशा हमारे दिलों में रहेंगे। उनके परिवार और प्रशंसकों के प्रति शोक संवेदना। ओम शांति”।
पंडित जसराज भारतीय शास्त्रीय संगीत के सबसे प्रमुख गायकों में से एक थे। वर्ष 2000 में पंडित जसराज को भारत के दूसरे सबसे बड़े नागरिक सम्मान पदम विभूषण से सम्मानित किया गया था।
स्वास्थ्य एवं परिवार कल्याण मंत्रालय
कोविड-19 अपडेट
राष्ट्रव्यापी टीकाकरण अभियान के तहत अब तक 147.72 करोड़ कोविड रोधी टीके लगाए जा चुके हैं
भारत में वर्तमान में 2,14,004 सक्रिय मामले
सक्रिय मामले कुल मामलों के 1 प्रतिशत से कम हैं,वर्तमान में 0.61 प्रतिशत
स्वस्थ होने की दर वर्तमान में 98.01 प्रतिशत
पिछले 24 घंटों के दौरान 15,389 रोगी स्वस्थ हुए, देश भर में अभी तक कुल 3,43,21,803 मरीज स्वस्थ हुए
बीते चौबीस घंटे के दौरान 58,097 नए मामले सामने आए
दैनिक पॉजिटिविटी दर 4.18 प्रतिशत है
साप्ताहिक पॉजिटिविटी दर वर्तमान में 2.60 प्रतिशत है
अभी तक कुल 68.38 करोड़ जांचें की जा चुकी हैं
राज्यों में ओमिक्रोन वेरिएंट के मामले
|
|
क्रम संख्या
|
|
राज्य
|
|
ओमिक्रोन मामलों की संख्या
|
|
अस्पताल से छुट्टी/स्वस्थ हुए/स्थानांतरित मामले
|
|
1
|
|
महाराष्ट्र
|
|
653
|
|
259
|
|
2
|
|
दिल्ली
|
|
464
|
|
57
|
|
3
|
|
केरल
|
|
185
|
|
58
|
|
4
|
|
राजस्थान
|
|
174
|
|
88
|
|
5
|
|
गुजरात
|
|
154
|
|
96
|
|
6
|
|
तमिल नाडु
|
|
121
|
|
108
|
|
7
|
|
तेलंगाना
|
|
84
|
|
32
|
|
8.
|
|
कर्नाटक
|
|
77
|
|
25
|
|
9.
|
|
हरियाणा
|
|
71
|
|
59
|
|
10.
|
|
ओडिशा
|
|
37
|
|
4
|
|
11.
|
|
उत्तर प्रदेश
|
|
31
|
|
4
|
|
12.
|
|
आंध्र प्रदेश
|
|
24
|
|
6
|
|
13.
|
|
पश्चिम बंगाल
|
|
20
|
|
4
|
|
14.
|
|
मध्य प्रदेश
|
|
9
|
|
9
|
|
15.
|
|
उत्तराखंड
|
|
8
|
|
5
|
|
16.
|
|
गोवा
|
|
5
|
|
4
|
|
17.
|
|
मेघालय
|
|
5
|
|
0
|
|
18.
|
|
चंडीगढ़
|
|
3
|
|
2
|
|
19.
|
|
जम्मू-कश्मीर
|
|
3
|
|
3
|
|
20.
|
|
अंडमान और निकोबार द्वीपसमूह
|
|
2
|
|
0
|
|
21.
|
|
पंजाब
|
|
2
|
|
2
|
|
22.
|
|
हिमाचल प्रदेश
|
|
1
|
|
1
|
|
23.
|
|
लद्दाख
|
|
1
|
|
1
|
|
24.
|
|
मणिपुर
|
|
1
|
|
1
|
|
|
|
कुल
|
|
2,135
|
|
828
सामाजिक न्याय एवं अधिकारिता मंत्रालय
हाथ से मैला ढोने की प्रथा को खत्म करने के लिए रोबोट ‘बैंडिकूट’ तकनीक
बैंडिकूट जैसे उत्पाद जिस आवश्यकता को पूरा करते हैं वह मैनहोल के तल पर जमा तलछट को हटाने तक सीमित है, जिसके कारण सीवर बंद पड़ सकता है तथा ऊपर से बहने लगता है। अतः स्थानीय निकायों को उपयुक्त मैनहोल डी-ग्रिटिंग मशीनें खरीदने की सलाह दी गई है, जिन्हें मैनहोल में प्रवेश किए बिना संचालित किया जा सकता है तथा समय-समय पर सफाई की उचित व्यवस्था भी की जा सकती है। समय-समय पर की जाने वाली डी-बिटिंग के साथ-साथ मैनहोल की आपातकालीन डी-ग्रिटिंग की आवश्यकता को स्थानीय रूप से आसानी से तैयार सरल मशीनों का इस्तेमाल करके भी पूरा किया जा सकता है। ये मशीनें बेहतर न सही परंतु सफाई कर्मचारियों के लिए सुरक्षा का एक समान स्तर सुनिश्चित करेगी।
शहरों को अपने मैनहोल तथा सीवरों के प्रबंधन हेतु सरल लागत प्रभावी यांत्रिक उत्पाद उपयोग करने की सलाह दी गई है।
एमएस अधिनियम, 2013 की धारा 33 के अनुसार, प्रत्येक स्थानीय प्राधिकारी अथवा अन्य एजेंसी द्वारा सीवरों और सेप्टिक टैंकों की सफाई के लिए समुचित तकनीकी उपकरण का उपयोग किया जाना अपेक्षित है। सरकार को वित्तीय सहायता, प्रोत्साहनों और अन्य सुविधाओं के माध्यम से आधुनिक प्रौद्योगिकी के प्रयोग को संवर्धित करना होगा।
हाथ से मैला उठाने वाले कर्मियों के रूप में नियोजन का प्रतिषेध और उनका पुनर्वास नियमावली, 2013 " के अनुसार नियोक्ता द्वारा सुरक्षा गीयर, उपकरण उपलब्ध कराना और नियमावली में निर्धारित सुरक्षा सावधानियों का अनुपालन सुनिश्चित किया जाना अनिवार्य है।
आवासन एवं शहरी कार्य मंत्रालय वाले ने सीवरों तथा सेप्टिक टैंकों की सफाई के लिए मानक संचालन प्रक्रिया  जारी की है। इसके अलावा, निम्नलिखित सुनिश्चित करने के लिए नमस्ते स्कीम देश के सभी शहरी स्थानीय निकायों  में कार्यान्वित की जा रही है
-
भारत में स्वच्छता कार्य में शून्य मृत्यु दर ।
-
संपूर्ण स्वच्छता कार्य कुशल कर्मचारियों द्वारा किया जाना है।
-
कोई भी सफाई कर्मचारी मानव मल के प्रत्यक्ष संपर्क में नहीं आना चाहिए।
-
पंजीकृत तथा कुशल स्वच्छता कर्मचारियों से सेवाओं की चाह रखने वाले स्वच्छता के इच्छुक  लोगों के मध्य जागरूकता का संवर्द्धन करना।
-
पंजीकृत सफाई सेवाओं के सुरक्षित वितरण को सुनिश्चित करने के लिए एमरजैंसी रिस्पांस सेनीटेशन यूनिट  का सुद्धीकरण तथा क्षमता निर्माण ।
-
सफाई उद्यम चलाने तथा मशीनों की उपलब्धता के माध्यम से सफाई कार्यों के मशीनीकरण को प्रोत्साहित करने के लिए सफाई कर्मचारियों का सशक्तीकरण।
यह स्कीम मशीनी उपस्करों के साथ सुरक्षित सफाई सुनिश्चित करने और सीवरों तथा सेप्टिक टैंक सफाई कर्मचारियों की गरिमा में वृद्धि करने के लिए सीवर तथा सेप्टिक टैंक कर्मचारियों को व्यावसायिक प्रशिक्षण, सुरक्षा गीयर तथा एबी-पीएमजेएवाई के अंतर्गत स्वास्थ्य बीमा उपलब्ध कराकर उनके ज्ञान व कौशल को भी बढ़ाती हैं।
यह जानकारी सामाजिक न्याय और अधिकारिता राज्य मंत्री श्री रामदास अठावले ने आज राज्यसभा में एक लिखित उत्तर में दी।
प्रधानमंत्री कार्यालय
प्रधानमंत्री ने विश्व मुक्केबाजी चैंपियनशिप की चैंपियन महिला मुक्केबाजों से मुलाकात की
प्रधानमंत्री श्री नरेन्द्र मोदी ने आज विश्व मुक्केबाजी चैंपियनशिप की चैंपियन महिला मुक्केबाज निकहत जरीन, मनीषा मौन और परवीन हुड्डा से मुलाकात की।
प्रधानमंत्री ने एक ट्वीट में कहा:
"मुक्केबाज निकहत जरीन, मनीषा मौन और परवीन हुड्डा से मिलकर खुशी हुई जिन्होंने महिला विश्व मुक्केबाजी चैंपियनशिप में भारत को गौरवान्वित किया। हमने उनके जीवन यात्रा पर उत्कृष्ट बातचीत की, जिसमें खेल के प्रति जुनून और जीवन के अन्य पहलु शामिल है। भविष्य में उनके प्रयासों के लिए शुभकामनाएं।"
एमजी/ एमए/ एसकेएस
(
रक्षा मंत्रालय
रक्षा सचिव का दक्षिणी नौसेना कमान मुख्यालय का दौरा
रक्षा सचिव श्री अजय कुमार ने 17 सितंबर 2021 को मुख्यालय दक्षिणी नौसेना कमान  का दौरा किया। रक्षा सचिव के साथ नौसेना स्टाफ के उप प्रमुख वाइस एडमिरल एस एन घोरमडे और वित्तीय सलाहकार  श्री संजीव मित्तल भी मौजूद थे। उन्होंने मुख्यालय दक्षिणी नौसेना कमान में विभिन्न प्रशिक्षण प्रतिष्ठानों का दौरा किया और स्वदेशी विमान कैरियर  की प्रगति की समीक्षा के लिए इसका भी मुआयना किया। रक्षा सचिव के समक्ष स्वदेशी ऑक्सीजन रिसाइक्लिंग प्रणाली का प्रदर्शन किया गया और दक्षिणी नौसेना कमान द्वारा शुरू की गई विभिन्न पर्यावरण परियोजनाओं से अवगत कराया गया। रक्षा सचिव ने फ्लैग ऑफिसर कमांडिंग-इन-चीफ दक्षिणी नौसेना कमान वाइस एडमिरल ए के चावला से भी मुलाकात की और दक्षिणी नौसेना कमान से संबंधित विभिन्न मुद्दों पर चर्चा की।
रक्षा मंत्रालय
जापान-भारत समुद्री द्विपक्षीय अभ्यास- जिमेक्स 2022
भारतीय नौसेना द्वारा आयोजित जापान इंडिया मैरीटाइम एक्सरसाइज 2022  का छठा संस्करण 11 सितंबर 22 को बंगाल की खाड़ी में शुरू हुआ।
जापान मैरीटाइम सेल्फ डिफेंस फोर्स  के जहाजों का नेतृत्व आर एडम हिरता तोशीयुकी, कमांडर एस्कॉर्ट फ्लोटिला फोर और भारतीय नौसेना के जहाजों का नेतृत्व आर एडम संजय भल्ला, फ्लैग ऑफिसर कमांडिंग ईस्टर्न फ्लीट द्वारा किया जा रहा है।
भारतीय नौसेना के जहाजों ने जेएमएसडीएफ के जहाजों इज़ुमो, एक हेलीकॉप्टर कैरियर, और ताकानामी, एक गाइडेड मिसाइल डेस्ट्रोयर का बंगाल की खाड़ी में आगमन पर स्वागत किया। भारतीय नौसेना का प्रतिनिधित्व तीन स्वदेशी रूप से डिजाइन और निर्मित वॉरशिप द्वारा किया जा रहा है। ये हैं बहुउद्देश्यीय स्टील्थ फ्रिगेट 'सह्याद्रि' और पनडुब्बी रोधी युद्धपोत 'कदमत' और 'कवरत्ती'। इसके अतिरिक्त, गाइडेड मिसाइल डेस्ट्रोयर रणविजय, फ्लीट टैंकर ज्योति, अपतटीय गश्ती पोत सुकन्या, पनडुब्बी, एमआईजी29के लड़ाकू विमान, लंबी दूरी की समुद्री गश्ती विमान और जहाज से चलने वाले हेलीकॉप्टर भी अभ्यास में भाग ले रहे हैं।
जिमेक्स22 में दो चरण शामिल हैं- समुद्र में अभ्यास और विशाखापत्तनम में बंदरगाह चरण।
यह संस्करण जिमेक्स की 10वीं वर्षगांठ का प्रतीक है, जो 2012 में जापान में शुरू हुआ था। यह भारत और जापान के बीच राजनयिक संबंधों की स्थापना की 70वीं वर्षगांठ के साथ भी मेल खाता है। जिमेक्स22 सतह, उप-सतह और वायु डोमेन में जटिल अभ्यासों के माध्यम से दोनों देशों के समुद्री बलों के बीच मौजूद उच्च स्तर की अंतःक्रियाशीलता को मजबूत करने का प्रयास करता है।
प्रधानमंत्री कार्यालय
प्रधानमंत्री ने श्री श्यामजी कृष्ण वर्मा को उनकी पुण्य तिथि पर श्रद्धांजलि अर्पित की
प्रधानमंत्री श्री नरेन्द्र मोदी ने श्री श्यामजी कृष्ण वर्मा को उनकी पुण्य तिथि पर श्रद्धांजलि अर्पित की है।
प्रधानमंत्री ने ट्वीट किया हैः
“मैं श्री श्यामजी कृष्ण वर्मा को उनकी पुण्य तिथि पर श्रद्धांजलि अर्पित करता हूं। वे समर्पित राष्ट्रवादी और साहसी व्यक्तित्व के स्वामी थे तथा वे अन्याय व औपनिवेशिक शासन के विरुद्ध भारत के स्वतंत्रता संग्राम में अग्रणी रहे। उनके आदर्शों से प्रेरित होकर हम अपने महान राष्ट्र के लोगों के लिये निरंतर काम करते रहेंगे।”
एमजी/एमएस/एकेपी
(
रक्षा मंत्रालय
पीएम केयर्स फंड के तहत तीन महीने में 500 मेडिकल ऑक्सीजन संयंत्र लगाएगा डीआरडीओ
रक्षा अनुसंधान विकास संगठन  द्वारा एलसीए, तेजस में ऑन बोर्ड ऑक्सीजन जनरेशन के लिए विकसित की गयी मेडिकल ऑक्सीजन प्लांट  तकनीक अबकोविड-19 रोगियों के लिए ऑक्सीजन से जुड़े वर्तमान संकट से लड़ने में मदद करेगी। ऑक्सीजन संयंत्र1,000 लीटर प्रति मिनट  की क्षमता के लिए बनाया गया है। प्रणाली पांच एलपीएम की प्रवाह दर पर 190 रोगियों की जरूरत को पूरा कर सकती है और प्रति दिन 195 सिलेंडर चार्ज कर सकती है। मैसर्स टाटा एडवांस्ड सिस्टम्स लिमिटेड, बेंगलुरु और मैसर्स ट्राइडेंट न्यूमेटिक्स प्राइवेट लिमिटेड, कोयंबटूर को प्रौद्योगिकी का हस्तांतरण किया गया है, दोनों देश के विभिन्न अस्पतालों में स्थापना के लिए 380 संयंत्रों का उत्पादन करेंगे। सीएसआईआर से संबंधित भारतीय पेट्रोलियम संस्थान, देहरादून के साथ काम करने वाले उद्योग 500 एलपीएम क्षमता के 120 संयंत्रों का उत्पादन करेंगे।
कोविड-19 मरीजों के उपचार के लिए स्वास्थ्य देखभाल केंद्रों और अस्पतालों में ऑक्सीजन एक बहुत महत्वपूर्ण क्लीनिकल गैस है। मेडिकल ऑक्सीजन प्लांट  तकनीक 93±3 प्रतिशतसांद्रता के साथ ऑक्सीजन उत्पन्न करने में सक्षम है जिसकी सीधे अस्पताल के बेड पर आपूर्ति की जा सकती है या जिसका उपयोग मेडिकल ऑक्सीजन सिलेंडर भरने के लिए किया जा सकता है। यह वायुमंडलीय वायु से सीधे ऑक्सीजन उत्पन्न करने के लिए प्रेशर स्विंग ऐडसॉर्प्शन  तकनीक और मोलेकुलर सिएव  तकनीक का उपयोग करता है।
शहरी और ग्रामीण क्षेत्रों के अस्पतालों में कोरोना महामारी के दौरान ऑक्सीजन की आपूर्ति प्रदान करने के लिए एमओपी तकनीक उपयोगी होगी। अस्पताल दूसरी जगहों से ऑक्सीजन मंगाने पर निर्भर होने के बजाए लागत प्रभावी तरीके से इस ऑक्सीजन संयंत्र के माध्यम से अपने परिसर में ही मेडिकल ऑक्सीजन पैदा करने में सक्षम होंगे।
इस संयंत्र की स्थापना विशेष रूप से ऊंचाई वाले और दुर्गम दूरस्थ क्षेत्रों में दुर्लभ ऑक्सीजन सिलेंडर पर अस्पताल की निर्भरता से बचने में मदद करती है। पूर्वोत्तर और लेह-लद्दाख क्षेत्र में सेना के कुछ स्थलों पर एमओपी पहले ही स्थापित किया जा चुका है। संयंत्र आईएसओ 1008, यूरोपीय, अमेरिका और भारतीय फार्माकोपिया जैसे अंतर्राष्ट्रीय मानकों का अनुपालन करता है। दिल्ली/राष्ट्रीय राजधानी क्षेत्र में लगाए जाने वाले पांच संयंत्रों के लिए स्थल तैयार करने की पहल की जा चुकी है।
डीआरडीओ ने मेसर्स टाटा एडवांस्ड सिस्टम्स लिमिटेड, बेंगलुरु में 332 एमओपी और मैसर्स ट्राइडेंट न्यूमेटिक्स प्राइवेट लिमिटेड, कोयंबटूर में 48 संयंत्रों के लिए आपूर्ति के आदेश जारी करने के साथ 380 एमओपी के निर्माण की प्रक्रिया शुरू कर दी है और पीएम केयर्स फंड के तहत प्रति माह 125 संयंत्रों के उत्पादन का लक्ष्य रखा है। इसके साथ ही यह उम्मीद की जा रही है कि तीन महीनों के भीतर 500 मेडिकल ऑक्सीजन संयंत्र लगाए जाएंगे।
रक्षा मंत्री श्री राजनाथ सिंह ने कोविड-19 रोगियों के लिए बेहद जरूरी ऑक्सीजन उत्पन्न करने की खातिर एमओपी तकनीक का उपयोग करने के लिए डीआरडीओकी सराहना की है, डीआरडीओ की इस पहल से वर्तमान संकट से निपटने में मदद मिलेगी। रक्षा अनुसंधान एवं विकास विभाग के सचिव और डीआरडीओ के अध्यक्ष डॉ. जी सतीश रेड्डी ने अस्पतालों और अन्य स्वास्थ्य एजेंसियों द्वारा प्रौद्योगिकी के उपयोग के लिए डीआरडीओ की मदद का आश्वासन दिया है।
एमजी/एएम/पीके/डीसी
(Visitor Counter : 316
प्रधानमंत्री कार्यालय
नेताजी सुभाष चंद्र बोस की 125वीं जयंती का साल भर चलने वाला उत्सव मनाने के लिए इंडिया गेट पर नेताजी की एक भव्य प्रतिमा लगाई जाएगी
प्रतिमा का काम पूरा होने तक नेताजी की होलोग्राम प्रतिमा ठीक उसी स्थान पर लगाई जाएगी
‘पराक्रम दिवस’ पर प्रधानमंत्री इंडिया गेट पर नेताजी की होलोग्राम प्रतिमा का अनावरण करेंगे
प्रधानमंत्री वर्ष 2019 से वर्ष 2022 तक के लिए ‘सुभाष चंद्र बोस आपदा प्रबंधन पुरस्कार’ भी प्रदान करेंगे
महान स्वतंत्रता सेनानी नेताजी सुभाष चंद्र बोस की 125वीं जयंती मनाने के लिए और साल भर चलने वाले समारोह के हिस्से के रूप में सरकार ने इंडिया गेट पर नेताजी सुभाष चंद्र बोस की एक भव्य प्रतिमा लगाने का निर्णय लिया है। ग्रेनाइट से बनी यह प्रतिमा हमारे स्वतंत्रता संग्राम में नेताजी के अपार योगदान को ध्यान में रखते हुए सही मायनों में एक उपयुक्त श्रद्धांजलि होगी, और इसके साथ ही यह प्रतिमा नेताजी के प्रति देश के ऋणी होने का प्रतीक भी होगी। प्रतिमा का काम पूरा होने तक नेताजी की होलोग्राम प्रतिमा ठीक उसी स्थान पर लगाई जाएगी। प्रधानमंत्री श्री नरेन्द्र मोदी 23 जनवरी, 2022 को सायं लगभग 6 बजे इंडिया गेट पर नेताजी की होलोग्राम प्रतिमा का अनावरण करेंगे।
इस होलोग्राम प्रतिमा को 30,000 लुमेन 4के प्रोजेक्टर द्वारा संचालित किया जाएगा। एक अदृश्य, हाई गेन, 90% पारदर्शी होलोग्राफिक स्क्रीन इस तरह से लगाई गई है कि यह आगंतुकों को नजर नहीं आ रही है। होलोग्राम का सटीक प्रभाव उत्पन्न करने के लिए उस पर नेताजी की थ्रीडी तस्वीर लगाई जाएगी। होलोग्राम प्रतिमा 28 फीट ऊंची और 6 फीट चौड़ी है।
इस कार्यक्रम के दौरान प्रधानमंत्री वर्ष 2019, 2020, 2021 और 2022 के लिए ‘सुभाष चंद्र बोस आपदा प्रबंधन पुरस्कार’ भी अलंकरण समारोह में प्रदान करेंगे। समारोह के दौरान कुल मिलाकर सात पुरस्कार प्रदान किए जाएंगे।
केंद्र सरकार ने आपदा प्रबंधन के क्षेत्र में भारत में विभिन्न लोगों और संगठनों द्वारा प्रदान किए गए अमूल्य योगदान एवं नि:स्वार्थ सेवा की सराहना और सम्मानित करने के लिए वार्षिक सुभाष चंद्र बोस आपदा प्रबंधन पुरस्कार की शुरुआत की है। हर साल 23 जनवरी को इस पुरस्कार की घोषणा की जाती है। इस पुरस्कार के तहत किसी संस्था के मामले में उसे 51 लाख रुपये का नकद पुरस्कार एवं एक प्रमाण पत्र और किसी व्यक्ति के मामले में उसे 5 लाख रुपये एवं एक प्रमाण पत्र दिया जाता है। .
प्रधानमंत्री स्वतंत्रता सेनानियों को उचित तरीके से सम्मानित करने के लिए निरंतर प्रयासरत रहे हैं। इन प्रयासों के तहत विशेष रूप से ध्यान महान स्वतंत्रता सेनानी और दूरदर्शी नेताजी सुभाष चंद्र बोस पर रहा है। इस संबंध में कई कदम उठाए गए हैं जिनमें यह घोषणा भी शामिल है कि हर साल उनकी जयंती ‘पराक्रम दिवस’ के रूप में मनाई जाएगी। इसी उत्कृष्ट भावना को ध्यान में रखते हुए गणतंत्र दिवस समारोह की शुरुआत एक दिन पहले यानी 23 जनवरी से की जाएगी।
इलेक्ट्रानिक्स एवं आईटी मंत्रालय
मनीकंट्रोल इंडिया फिनटेक कॉन्क्लेव में केंद्रीय राज्यमंत्री श्री राजीव चंद्रशेखर ने कहा- इंडिया एआई प्रोग्राम दुनिया में सार्वजनिक रूप से एकत्रित सबसे बड़े डेटासेट में से एक होगा
फिनटेक ईकोसिस्टम के साथ इंडिया एआई प्रोग्राम फिनटेक की अगली पीढ़ी को प्रेरित करेगा: राज्यमंत्री श्री राजीव चंद्रशेखर
फिनटेक ईकोसिस्टम भारत की उद्यमिता और आत्मविश्वास का शानदार उदाहरण है: राज्यमंत्री श्री राजीव चंद्रशेखर
केंद्रीय कौशल विकास और उद्यमिता तथा इलेक्ट्रॉनिक्स और आईटी राज्य मंत्री श्री राजीव चंद्रशेखर ने आज मुंबई में कहा कि इस महीने के अंत में लॉन्च किया जाने वाला इंडिया एआई प्रोग्राम दुनिया में सार्वजनिक तौर पर एकत्रित सबसे बड़े डेटासेट में से एक होगा।
श्री राजीव चंद्रशेखर ने कहा कि फिनटेक ईकोसिस्टम के साथ इंडिया एआई प्रोग्राम फिनटेक और इंटरनेट की अगली पीढ़ी को प्रेरित करेगा।
मुंबई में मनीकंट्रोल इंडिया फिनटेक कॉन्क्लेव को संबोधित करते हुए श्री राजीव चंद्रशेखर ने भारत में फिनटेक ईकोसिस्टम के विकास औऱ देश के टेकडे में इसकी भूमिका का उल्लेख किया।
मंत्री ने कहा कि भारत के फिनटेक ईकोसिस्टम के उद्भव ने बिना किसी बाधा और बिचौलियों को दरकिनार करते हुए लाभार्थियों तक सरकारी सब्सिडी सुनिश्चित करने की दशकों पुरानी समस्या को हल करने में मदद की है।
यूनिफाइड पेमेंट्स इंटरफेस को फिनटेक इकोसिस्टम का महत्वपूर्ण घटक बताते हुए उन्होंने कहा, ‘भारत में आज दुनिया में सबसे ज्यादा फिनटेक यानी फाइनेशियल टेक्नोलॉजी अपनाने की दर 87 फीसदी है, जबकि दुनिया का औसत 67 फीसदी है।’
श्री राजीव चंद्रशेखर ने कहा, ‘हमें 2014 में विरासत में सिंगल डाइमेंशनल डिजिटल इकोनॉमी मिली थी, जो अब ब्रॉड बेस्ड, हाई ग्रोथ, आत्मनिर्भर बन गई है। यह सब कुछ बहुत तेजी से आगे बढ़ रहा है और उसी हिसाब से हम इनोवेशन कर रहे हैं।’
उन्होंने यह भी कहा कि फिनटेक ईकोसिस्टम भारत की उद्यमशीलता, भारत के आत्मविश्वास और युवा भारतीयों के दुनिया को संदेश देने का एक शानदार उदाहरण है कि हम यहां प्रतिस्पर्धा करने और जीतने को तैयार हैं।
एक सक्षम ढांचा प्रदान करने में सरकार की पहल के बारे में जोर देते हुए मंत्री ने कहा, ‘सभी इनोवेशन ईकोसिस्टम बाधाओं से मुक्त हैं।’
इंडिया एआई प्रोग्राम की शुरुआत पर मंत्री ने कहा, ‘यह प्रोग्राम दुनिया में सबसे बड़े सार्वजनिक रूप से एकत्रित और उपलब्ध डेटा सेटों में से एक होगा। फिनटेक इकोसिस्टम के साथ काम करते हुए, यह निश्चित रूप से अगली पीढ़ी के फिनटेक और इंटरनेट की दुनिया को प्रेरित करेगा।’
संबोधन के बाद मंत्री ने मनी कंट्रोल के संपादकीय स्टाफ के सदस्यों के साथ भी बातचीत की।
.
गृह मंत्रालय
गैर कानूनी तरीके से रह रहे विदेशी रोहिंग्याओं के बारे में स्पष्टीकरण
गैर कानूनी तरीके से रह रहे विदेशी रोंहिग्याओं के बारे में मीडिया के कुछ वर्गों में आई खबरों के संबंध में स्पष्ट किया जाता है कि गृह मंत्रालय ने नई दिल्ली के बकरवाला में गैर कानूनी तरीके से रह रहे प्रवासी रोहिंग्याओं को ईडब्ल्यूएस फ्लैट देने के बारे में कोई निर्देश नहीं दिया है। दिल्ली सरकार का रोहिंग्याओं को नए स्थान पर बसाने का प्रस्ताव है। गृह मंत्रालय ने दिल्ली सरकार को निर्देश दिया है कि वह सुनिश्चित करे कि अवैध विदेशी रोहिंग्या अपने वर्तमान स्थान कंचन कुंज, मदनपुर खादर में बने रहें क्योंकि गैर कानूनी तरीके से रह रहे विदेशियों के निर्वासन का मुद्दा गृह मंत्रालय विदेश मंत्रालय के माध्यम से संबद्ध देश के साथ उठा चुका है।
कानून के अनुसार निर्वासन तक गैर कानूनी तरीके से रहने वाले विदेशियों को नजरबंदी केंद्र में रखा जाता है। दिल्ली सरकार ने वर्तमान स्थान को नजरबंदी केंद्र घोषित नहीं किया है। उसे तत्काल यह कार्य करने का निर्देश दिया गया है।
रक्षा मंत्रालय
भारतीय वायुसेना में चिनूक हेलीकॉप्टर शामिल
भारतीय वायुसेना ने आज चंडीगढ़ वायुसेना स्टेशन पर औपचारिक रूप से सीएच 47 एफ  चिनूक हेलीकॉप्टर को अपने बेड़े में शामिल कर लिया। इस अवसर पर वायुसेना प्रमुख एयरचीफ मार्शल बी एस धनोआ पीवीएसएम एवीएसएम वाईएसएम वीएम एडीसी समारोह के विशिष्ट अतिथि थे। अन्य विशिष्टजन भी उपस्थित रहे।
भारतीय वायुसेना ने सितंबर 2015 में 15 चिनूक हेलीकॉप्टरों के लिए मेसर्स बोइंग लिमिटेड के साथ समझौता किया था। चार हेलीकॉप्टरों की पहली खेप समय पर उपलब्ध करा दी गयी थी। अंतिम खेप अगले वर्ष मार्च तक पहुंच जाएगी। इन हेलीकॉप्टरों को भारत के उत्तरी और पूर्वी क्षेत्रों में तैनात किया जाएगा।
प्रधानमंत्री कार्यालय
प्रधानमंत्री ने बीएसएफ स्थापना दिवस पर बीएसएफ कर्मियों को बधाई दी
प्रधानमंत्री श्री नरेन्द्र मोदी ने सीमा सुरक्षा बल  स्थापना दिवस के मौके पर बीएसएफ कर्मियों और उनके परिवारों को बधाई दी है।
प्रधानमंत्री ने एक ट्वीट में कहा, ‘‘बीएसएफ के सभी कर्मियों और उनके परिवारों को बल के स्थापना दिवस के विशेष अवसर पर बहुत-बहुत बधाई। बीएसएफ ने अपने आपको एक पराक्रमी बल के तौर पर पहचान दिलाई है और राष्ट्र की रक्षा में अपनी प्रतिबद्धता को दृढ़ साबित किया है तथा प्राकृतिक आपदाओं के दौरान नागरिकों की सहायता भी की है। भारत को बीएसएफ पर गर्व है।’’
रक्षा मंत्रालय
भारतीय तटरक्षक क्षेत्र  ने हिंद महासागर क्षेत्र में समुद्री चुनौतियों पर चर्चा करने के लिए कोलंबो सुरक्षा सम्मेलन के तहत कोलकाता में चौथे टेबल टॉप अभ्यास का आयोजन किया
भारतीय तटरक्षक क्षेत्र  14 से 16 मार्च, 2023 तक कोलकाता में कोलंबो सुरक्षा सम्मेलन के तत्वावधान में टेबल टॉप अभ्यास के चौथे संस्करण का आयोजन कर रहा है। भारतीय तटरक्षक के अलावा, कोलंबो सुरक्षा सम्मेलन के सदस्य देशों के प्रतिनिधि के तौर पर श्रीलंका, मालदीव और मॉरीशस के साथ-साथ पर्यवेक्षक देशों के रूप में बांग्लादेश और सेशेल्स भी इस अभ्यास में भाग ले रहे हैं। इस सम्मेलन में राष्ट्र विरोधी तत्वों से उत्पन्न खतरों से निपटने, समुद्री प्रदूषण प्रतिक्रिया, खोज और बचाव एवं समुद्र में क्षति नियंत्रण जैसी समुद्री क्षेत्र की चुनौतियों से संबंधित विषयों पर चर्चा की जा रही है।
कोलंबो सुरक्षा सम्मेलन का गठन 2011 में भारत, श्रीलंका और मालदीव के त्रिपक्षीय समुद्री सुरक्षा समूह के रूप में किया गया था। गतिविधियों के रोडमैप को बाद में विस्तारित किया गया, जिसमें मॉरीशस चौथे सदस्य के रूप में शामिल हुआ और बांग्लादेश तथा सेशेल्स पर्यवेक्षक देशों के रूप में भाग ले रहे हैं। यह सम्मेलन हिंद महासागर क्षेत्र  में सभी तटीय देशों से संबंधित क्षेत्रीय सहयोग और साझा सुरक्षा उद्देश्यों को रेखांकित करता है। इसका उद्देश्य क्षेत्र के लिए समुद्री सुरक्षा, समुद्री प्रदूषण प्रतिक्रिया और समुद्री खोज तथा बचाव प्राथमिकताएं तय करना है।
हिंद महासागर क्षेत्र में समुद्री पड़ोसियों के बीच समन्वय समुद्री सुरक्षा एवं आईओआर में सुरक्षा के लिए महत्वपूर्ण है। प्रधानमंत्री श्री नरेन्द्र मोदी की सुरक्षा और क्षेत्र में सभी के लिए विकास  एवं पड़ोसी प्रथम जैसी नीतियां आईओआर के लिए प्रमुख पहल हैं और यह भारत की नीतिगत प्राथमिकताओं की साक्षी हैं। समुद्री चुनौतियों का समाधान करने के लिए आईओआर के समुद्री पड़ोस में एक सहकारी वातावरण और सहयोगी तंत्र आवश्यक है, जिससे समुद्री सुरक्षा और समुद्री पर्यावरण की सुरक्षा सुनिश्चित की जा सके।